หลังจากมีเพศสัมพันธ์กับแฟนก็มีอาการปวดหน่วงๆ ภายในช่องคลอด (ด้านใน) เกิดจากสาเหตุอะไรได้บ้าง และควรจะพบแพทย์เมื่ออาการรุนแรงขนาดไหน
สวัสดีครับ สำหรับอาการเจ็บขณะมีเพศสัมพันธ์(Dyspareunia) แบ่งเป็น เจ็บขณะสอดใส่ไม่ลึก และ เจ็บขณะสอดใส่ลึก การเจ็บขณะมีการสอดใส่ไม่ลึก มักเกิดจากโรคบริเวณอวัยวะเพศ เช่น เริม เชื้อรา หรือเจ็บบริเวณช่องคลอด เช่น ช่องคลอดหดเกร็ง ขาดสารหล่อลื่นช่องคลอด การเจ็บขณะมีการสอดใส่ลึก สาเหตุเนื่องจากมีพังผืดยึดระหว่างมดลูก ช่องคลอด กับอุ้งเชิงกราน การมีเพศสัมพันธ์ขณะมีการสอดใส่ลึก จะเกิดการดึงรั้งทำให้มีอาการเจ็บ โรคที่เป็นสาเหตุเช่น เยื่อบุโพรงมดลูกเจริญผิดที่(Endometriosis) โรคเยื่อบุมดลูกเจริญในผนังมดลูก(Adenomyosis) โรคอุ้งเชิงกรานอักเสบติดเชื้อ(PID) มดลูกลักษณะเอียงไปทางด้านหลัง เนื้องอกในอุ้งเชิงกราน ส่วนอาการเจ็บหลังมีเพศสัมพันธ์ มักเกิดจากมีแผลถลอก หรือแผลฉีกขาดจากการสอดใส่อวัยวะเพศ โดนส่วนใหญ่อาการจะบรรเทาในระยะเวลา 3-5 วัน ถ้ามีอาการเลือดออกจากช่องคลอดผิดปกติ หน้ามืด เวียนศีรษะ หรือมีอาการปวดบริเวณท้องน้อย มีไข้สูง มีตกขาวผิดปกติ แนะนำให้มาพบแพทย์เพื่อตรวจประเมินอีกครั้งครับ